Skop Productions

Skop Productions Sdn Bhd merupakan syarikat penerbitan televisyen dan filem Malaysia berada pejabat di Danau Kota, Kuala Lumpur, ditubuhkan pada 13 Mac 1985 oleh Datuk Dr. Yusof Haslam. Sehingga 2019, syarikat ini telah menerbitkan 44 filem cetera dan lebih dari 30 rancangan televisyen.

Filem pertama terbitan syarikat ini ialah Bayangan Maut (1991) yang menerima dua pencalonan di Festival Filem Malaysia ke-9 dan dipertontonkan di Festival Filem Antarabangsa Pyongyang. Filem kedua terbitan Skop Productions ialah Pemburu Bayang (1993) yang bergenre aksi misteri. Ia seterusnya diikuti oleh beberapa filem pecah panggung termasuk filem drama romantik aksi Sembilu (1994) dan kesinambungannya pada 1996. Pada 1999, Skop menerbitkan drama kepolisan Gerak Khas yang menerima pengiktirafan daripada The Malaysia Book of Records sebagai siri televisyen kepolisan paling lama bersiaran.

Skop Productions menerbitkan tiga filem yang menguntungkan bagi 2010 dan 2011, aksi perlumbaan Evolusi KL Drift 2 (2010), seram Khurafat: Perjanjian Syaitan dan KL Gangster (2011). Tiga filem terbitan syarikat ini bagi 2011 merupakan kejayaan komersial, kecuali Aku Bukan Tomboy yang gagal mengulangi kejayaan dua filemnya bagi tahun tersebut.

Sejarah
Skop Productions ditubuhkan pada 13 Mac 1985 oleh Datuk Dr. Yusof Haslam yang ketika itu berusia 31 tahun dengan ibu pejabatnya terletak di Jalan Pahang Barat, Kuala Lumpur, iaitu terletak di atas Restoran Haslam. Syarikat ini hanya mempunyai dua kakitangan semasa awal penubuhannya. Remang-Remang Kota Raya ialah produksi sulung Skop yang bersiaran di Radio Televisyen Malaysia (RTM) pada 1986.Abd Aziz Itar (13 Februari 2008). Yusof Haslam 23 tahun terbitkan drama kepolisan Utusan Malaysia. Diperoleh pada 26 April 2012. Siri drama lakonan Datuk Yusof Haslam, A. Galak serta Nancy Fong dan Majed Saleh mengisahkan kehidupan seharian satu sekumpulan polis Malaysia yang menangani kes-kes jenayah terutamanya penjenayah tempatan.

Pada tahun 1991, Skop menerbitkan filem sulungnya Bayangan Maut arahan Yusof, yang turut menulis lakon layar dan berlakon. Filem yang ditayangkan pada 1 Januari 1991 yang menerima dua pencalonan di Festival Filem Malaysia ke-9 dan dipertontonkan di Festival Filem Antarabangsa Pyongyang. Ia turut melancarkan kerjaya lakonan Ratu Rock Negara, Ella. 

Pada 18 Ogos 1994, syarikat ini menerbitkan filem drama percintaan, Sembilu yang mengisahkan kisah cinta antara penyanyi rock terkenal, Awie, dengan kekasihnya Wati yang dihalang oleh abang Wati. Filem ini merupakan satu kejayaan komersial dan mencipta rekod baharu industri perfileman tempatan dengan meraih kutipan tertinggi sebanyak RM4.39 juta, sekaligus melancarkan kerjaya lakonan Awie, Erra Fazira dan Ziana Zain. Kesinambungannya, Sembilu II ditayangkan pada 1995 dan Tragedi Oktober pada tahun 1996.

Skop Productions bekerjasama dengan Polis Diraja Malaysia menerbitkan drama kepolisan Gerak Khas yang memulakan siaran di RTM sejak 4 Mei 1999, barisan pelakon asal terdiri dari AC Mizal, A. Galak, Abby Abadi, Farid Amirul, dan Deen Maidin. Gerak Khas diiktiraf oleh The Malaysia Book of Records sebagai 'Drama Bersiri Paling Lama Bertahan’.Syed Mussaddad Syed Mahdi (26 Januari 2014). Kuasa Gerak Khas  Utusan Malaysia. Dicapai pada 26 April 2014.Wajah baharu Gerak Khas  Kosmo! (6 Februari 2014). Dicapai pada 26 April 2014.

Pada tahun 2008, Skop menerbitkan filem Evolusi KL Drift yang dikeluarkan pada 3 April. Ia menjadi filem pertama Skop di bawah arahan Syamsul Yusof dan yang pertama dalam tempoh tiga tahun. Kejayaan filem ini berserta kesinambungannya, Evolusi KL Drift 2 turut melahirkan sebuah siri televisyen adaptasi kedua-dua filem ini, Evolusi KL Drift: The Series yang disiarkan di RTM pada 2012.Budiey (3 March 2008). Filem Evolusi KL Drift: Filem Terbaik Skop Production? Sensasi Selebriti. Retrieved 5 October 2012.

Penerbitan

Filem

Televisyen
Syarikat ini banyak menghasilkan drama bersiri untuk beberapa stesen televisyen. Kebanyakan drama bersiri syarikat ini disiarkan menerusi RTM. Antaranya, siri Gerak Khas, yang sudah ke udara sejak 1999 lagi. Antara drama yang dihasilkan ialah:

Televisyen Istimewa
 Kuasa: One Special. Three Heirs. No More Mercy (Astro Citra)

Telefilem
 Tirai Malam (TV2)
 Asmara Beijing (Astro Ria)
 Sempurnakah Aku (Astro Ria)
 Kembalikan Syawal (TV2)

Anak syarikat
Selain daripada penerbitan televisyen dan filem, Skop Productions juga mempunyai beberapa anak syarikat yang mengendalikan perniagaan lain. Antaranya:

 Haslam Trading (Katering Haslam, Restoran Haslam)
 Haslam Properties
 Skop Publishing
 Skop Audio Visual Enterprise

Rujukan

Pautan luar
Pangkalan web
  (diarkibkan)


Media sosial
 Skop Production Official Facebook Page 
 Skop Production Official Twitter Page 
 Skop Production Official YouTube Page 

Kategori:Syarikat penerbitan filem Malaysia
Kategori:Syarikat yang berpangkalan di Kuala Lumpur
Kategori:Syarikat yang ditubuhkan pada 1985
Kategori:Syarikat penerbitan televisyen Malaysia
Kategori:Penubuhan 1985 di Malaysia
Kategori:Skop Productions